《元旦试笔》
元代·张昱

鸣玉趋朝已不堪，白头早赐老江南。从心所欲过八十，屈指可谈无二三。

献岁屠苏增甲子，发春萱草愿宜男。儿扶拜答乡人处，只诵犹龙惟老聃。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。